**LĒMUMS**

LIEPĀJĀ

|  |  |  |
| --- | --- | --- |
| 2020.gada 23.jūlijā | Nr.363/11  (prot. Nr.11, 15.§) | Nr.233 |

Par zemesgabala Uliha ielā 94 nomas

līguma termiņa pagarināšanu

Lai racionāli rīkotos ar pašvaldības mantu, zemesgabalu, uz kura atrodas fiziskai personai piederošs ēku (būvju) nekustamais īpašums un ir noslēgts zemes nomas līgums, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8. un 17.punktu, izskatot [..] 2020.gada 19.jūnija iesniegumu, Pilsētu zemes nomas pārjaunojuma līgumu, kas 2016.gada 26.februārī noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 29.jūnija priekšlikumu (sēdes protokols Nr.8) un Liepājas pilsētas domes pastāvīgās Pilsētas attīstības komitejas 2020.gada 16.jūlija lēmumu (sēdes protokols Nr.7), LIEPĀJAS PILSĒTAS DOME

N O L E M J :

1. Pagarināt [..] Pilsētas zemes nomas pārjaunojuma līguma par zemesgabala Uliha ielā 94, Liepājā (kadastra Nr.1700 040 0358), 495 kv.m platībā iznomāšanu termiņu līdz 2030.gada 31.augustam viņam piederošā nekustamā īpašuma - būvju ar kadastra apzīmējumiem 1700 040 0358 001, 1700 040 0358 002, 1700 040 0358 004 un 1700 040 0358 005 - uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot 2016.gada 26.februārī noslēgtajā Pilsētu zemes nomas pārjaunojuma līgumā par zemesgabala Uliha ielā 94 (kadastra Nr.1700 040 0358) iznomāšanu grozījumu un izteikt līguma II.sadaļas "Līguma termiņš" 2.1.punktu šādā redakcijā:

"2.1. Līgums stājas spēkā 2016.gada 1.februārī un ir noslēgts līdz 2030.gada 31.augustam".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt Pilsētu zemes nomas pārjaunojuma līguma grozījumu.

4. Gadījumā, ja [..] vainas dēļ grozījums 2016.gada 26.februārī noslēgtajā Pilsētu zemes nomas pārjaunojuma līgumā par zemesgabala Uliha ielā 94 nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |